
ส่วนที่ 1
บทนำ
1.1 บทนำ
ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น
พ.ศ. 2548   และแก้ไขเพิ่มเติมฉบับที่ 2 พ.ศ.2559  กำหนดให้องค์กรปกครองส่วนท้องถิ่นจัดทำ  แผนพัฒนาสี่ปี   และแผนดำเนินงานสำหรับแผนการดำเนินงานนั้น   มีจุดมุ่งหมายเพื่อแสดงถึงรายละเอียดแผนงาน / โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น   แผนการดำเนินงาน     เป็นเอกสารที่ระบุแผนงาน / โครงการ / กิจกรรม / ทั้งหมดที่จะดำเนินการในปีงบประมาณนั้น     ทำให้แนวทางในการดำเนินงานในปีงบประมาณนั้น  ขององค์กรปกครองส่วนท้องถิ่นมีความชัดเจนในการปฏิบัติมากขึ้น   มีการประสานและบูรณาการการทำงานกับหน่วยงานและการจำแนกรายละเอียดต่างๆ   ของแผนงาน / โครงการ    ในแผนการดำเนินงาน     เพื่อจะเป็นการทำให้การติดตามประเมินผลเมื่อสิ้นปีมีความสะดวกมากขึ้นอีกด้วย


ซึ่งองค์การบริหารส่วนตำบลวังตะเคียน  ได้จัดทำแผนดำเนินงานประจำปีงบประมาณ  พ.ศ. 2561    ตามยุทธศาสตร์การพัฒนา  ซึ่งประกอบแนวทางการพัฒนา ภายใต้โครงการต่างๆ (รายละเอียดตามบัญชีสรุปโครงการ/กิจกรรม ในส่วนที่ 2)
1.2 วัตถุประสงค์ของการจัดทำแผนดำเนินงาน
1. เพื่อให้ทราบถึงโครงการ/กิจกรรมที่จะเกิดขึ้นในพื้นที่
2. เพื่อเป็นรายละเอียดขั้นตอนการปฏิบัติงาน
3. เพื่อการติดตามและประเมินผลการปฏิบัติงาน
4. เพื่อเป็นเอกสารประกอบการมอบหมายหน้าที่การดำเนินงาน
1.3 ขั้นตอนการจัดทำแผนการดำเนินงาน
การจัดทำแผนการดำเนินงาน   ประกอบด้วยขั้นตอนการจัดทำ  ดังนี้


1.  คณะกรรมการสนับสนุนการจัดทำแผนฯ    รวบรวมแผนงาน  / โครงการการพัฒนาขององค์การบริหารส่วนตำบลวังตะเคียน  หน่วยราชการส่วนกลาง  ส่วนภูมิภาค  รัฐวิสาหกิจและหน่วยงานอื่นๆ
ที่ต้องดำเนินการในพื้นที่ขององค์กรปกครองส่วนท้องถิ่น  แล้วจัดทำร่างแผนการดำเนินงาน   เสนอคณะ-

กรรมการพัฒนาท้องถิ่น


2.  คณะกรรมการพัฒนาท้องถิ่นพิจารณาร่างแผนการดำเนินงาน   แล้วเสนอผู้บริหารท้องถิ่นประกาศเป็นแผนการดำเนินงาน  ทั้งนี้ให้ปิดประกาศแผนการดำเนินงานภายใน 15  วัน   นับแต่วันที่ประกาศ   เพื่อประชาชนในท้องถิ่นทราบโดยทั่วกัน   และต้องปิดประกาศไว้อย่างน้อย 30  วัน  แผนดำเนินงานให้จัดทำให้แล้วเสร็จภายในสามสิบวันนับแต่วันประกาศใช้งบประมาณ / งบประมาณรายจ่ายเพิ่มเติม / งบประมาณรายจ่ายเงินสะสม
1.4 ประโยชน์ของแผนการดำเนินงาน
1. ได้ทราบถึงโครงการ/กิจกรรมที่จะจัดทำในพื้นที่
2. ใช้เป็นรายละเอียดขั้นตอนการปฏิบัติงาน
3. ใช้สำหรับการติดตามและประเมินผลการปฏิบัติงาน

4. ใช้เป็นเอกสารประกอบการมอบหมายหน้าที่การดำเนินงาน


